 Beskućnici i popis stanovništva
U Los Angelesu vlasti se trude izbrojati onaj dio američkih građana koje je u prošlosti bilo najteže uključiti u popis
Vjeruje se da više od 80 tisuća ljudi u Los Angelesu živi na ulicama. Kako bi u popis uključili i te ljude, djelatnici ureda za statistiku odlaze na ulice da ih pronađu. Američki ured za statistiku trenutno provodi popis stanovništva, koji se radi svakih deset godina. Prema zakonu, svaki građanin mora biti uključen u popis. U Los Angelesu, gradske vlasti trude izbrojati onaj dio američkih građana koje je u prošlosti bilo najteže uključiti u popis, a to su beskućnici. Jedan od djelatnika ureda za statistiku dijeli formulare u Los Angeles Mission, vjerskoj dobrotvornoj udruzi koja pomaže beskućnicima u ovom gradu. Joe Acosta govori tri jezika, ali dodaje da je pomoć dostupna na 52 različita jezika. Jedna od stanovnica ovog prihvatilišta za beskućnike kaže da nije bila uključena u prošli popis prije deset godina, te da je na ulici provela 15 do 20 godina. Marilynn Liggis više nije beskućnik, i ovaj put, dodaje ona, želi biti uključena u popis stanovništva. Vjeruje se da više od 80 tisuća ljudi u Los Angelesu živi na ulicama. Kako bi u popis uključili i te ljude, djelatnici ureda za statistiku odlaze na ulice da ih pronađu. Gradonačelnik Los Angelesa, Antonio Villaraigosa kaže da svaki stanovnik mora biti izbrojan, te da je ovaj grad izgubio više od 200 milijuna dolara pomoći savezne vlade jer u prošli popis stanovništva nisu bili uključeni svi, među njima i veliki broj beskućnika: "Mi se posebno trudimo surađivati sa zajednicama u kojima je najveći broj ljudi koji često nisu bili uključeni u popis u prošlosti, a to su imigranti, naročito oni koji su ovdje ilegalno, siromašni, beskućnici, i ljudi koji nisu vlasnici kuća u kojima žive". Točan broj stanovnika vrlo je važan jer se po njemu određuje broj kongresnika za svaku saveznu državu. Uz to, savezna vlada koristi podatke ovog ureda kako bi rasporedila oko 400 milijardi dolara za lokalne projekte i javne službe, kao što su škole. Ne postoje provjereni podaci o broju beskućnika, niti koliko ih je bilo uključeno u popise u prošlosti. Mnogi od njih su u prošlosti imali probleme s policijom. Marina Claudio iz ureda za popis stanovništva kaže da se uposlenici ovog ureda trude uvjeriti beskućnike da su svi njihovi odgovori potpuno zaštićeni: "Mi moramo zaštiti sve njihove informacije, i niti jednu od njih ne možemo predati niti jednoj državnoj agenciji, a ni policiji. Jedine informacije koje su dostupne javnosti su čiste statistike". Ova orgaznicaija i prihvatilište za beskućnike u Los Angelesu pomažu uredu za statistike da ovog puta sve njihove stanovnike uključi u popis, kaže predsjednik organizacije Herb Smith: "Svi smo se složili da se potrudimo da svaka osoba bude uključena, kako bi smo bili sigurni da će se pomoć savezne vlade pravilno raspodjeliti, te da ćemo mi dobiti naš dio". Lokalna vlada ističe da ispravan i potpun popis može značiti da će se novcima iz savezne pomoći omogućiti nekima od beskućnika u ovom gradu da više ne budu na ulici.